b'\n_START_ARTICLE_\nArtefakt\n_START_PARAGRAPH_\nArtefakt (iz latinske fraze arte factum ~ ars - znanje, spretnost + facere - izdelati), je\xc2\xa0\xc2\xbbnekaj narejeno ali mu je dal obliko \xc4\x8dlovek, kot predmet ali umetni\xc5\xa1ko delo, posebej predmet arheolo\xc5\xa1kega pomena\xc2\xab. _NEWLINE_V arheologiji, kjer se uporablja pojem artefakt, je to predmet, ki so ga z arheolo\xc5\xa1kimi prizadevanji izkopali in ima lahko kulturni pomen. Vendar pa so sodobni arheologi poskrbeli za razlikovanje materialne kulture od narodnostne, kar je pogosto bolj zapleteno, kot se je Carol Kramer izrazil v pregovoru\xc2\xa0\xc2\xbblonci niso ljudje\xc2\xab. _NEWLINE_Primeri vklju\xc4\x8dujejo kamnita orodja, lon\xc4\x8darsko posodje, kovinske predmete, kot so oro\xc5\xbeje in predmeti za osebni okras, kot so gumbi, nakit in obla\xc4\x8dila. Kosti, ki ka\xc5\xbeejo znake \xc4\x8dlove\xc5\xa1kih sprememb so tudi taki primeri. Naravni objekti, kot so od po\xc5\xbeara razpokane kamnine iz ognji\xc5\xa1\xc4\x8da ali rastlinski material, ki se je uporabljal za hrano, arheologi razvr\xc5\xa1\xc4\x8dajo kot biofact in ne kot artefakt.'